OpenLLM-France/wikimedia huggingface dataset:
# Baionako judu hilerria

Baionako judu hilerria Lapurdiko hiriburuko hilerri bat da. Doneztebe auzoan dago. Europako bigarren judu hilerri handiena da.
1689an sortu zen, eta XVIII. eta XIX. mendeetan handitu. 1862an tenplu zaharraren itxurako eraikina zuten, gorpuak hobiratu baino lehen bertan izateko. Hainbat hilobi daude, aipagarrienak XVII. mendekoak. XVII. mendetik aurrera Baionan egon zen judu sefardi eta portugaldarren komunitate garrantzitsuaren lekukoa da. Hiltze datak hebrear egutegiari jarraituz adierazita daude.
1998ko uztailaren 15etik aurrera, hilerri osoa dago monumentu historiko izendatua da. Eegun zaharberritze lanetan ari dira, Belgikako Judu Museoko Philippe Pierret kidearen agindupean, besteak beste, hilarriak garbitzen eta datuak biltzen.
Inguruan aipagarriak dira, orobat, Bastidako eta Bidaxuneko judu hilerriak.

## Iruditegia

* Beilategia.
* Hilarria.
* Hilerria.
* Hilerriko argibide-plaka eleaniztuna.

## Erreferentziak

* 1 2 Irene ARRIZURIETA: «Hildakoen neurriko hilerriak», Berria, 2014-11-01.

## Ikus, gainera

* Baionako sinagoga
* Biarritzeko sinagoga
* Bastidako judu hilerria
* Bidaxuneko judu hilerria
* Judimendi

## Kanpo estekak

* (Frantsesez) Frantziako Kultura Ministerioa - Mérimée datu-basea, sinagogari buruzko oharra (2011-03-25ean eskuratua)
* Datuak: Q12254687
* Multimedia: Jewish cemetery, Bayonne / Q12254687
# Bastidako judu hilerria

Bastidako judu hilerria Bastidako (Nafarroa Beherea) hilerri bat da, elizaren hego-ekialdean, hilerri kristauaren ondoan dagoena. Monumentu Historiko gisa sailkatuta dago.

## Historia

Herrian egon ziren Espainia eta batez ere, Portugalgo judu sefardien hilerria izan zen, inguruko lurraldeetan eta agian, Frantzia osoan, jarritako lehena. Bertako hilobirik zaharrena 1620koa da, eta berriena, 1785ekoa. Bidaxunekoaren antzera, Agramont jaunak emandako baimenarekin eraiki zen.
Hasieran, itxuraz konbertitu ziren baina euren erlijioan ezkutuan aritzen zuten juduen hilerria izan zen, eta 1659an bihurtu zen juduen hilerri (orduan hasi ziren izen juduak agertzen hilobietan). XVIII. mendetik aurrera, judu komunitatearen garrantzia gainbehera hasi zen, herriaren gainbeherarekin batera. Frantziar Iraultzaren garaian 6 judu besterik ez zen geratzen hirian. Utzita egon zen denbora askoan eta naziek 1941ean hilerria profanatu egin zuten. 1962 eta 1964. urteen artean Gerard Nahon-ek hilerrian zeuden 62 hilobiak ikertu zituen. Horietatik hamazortzitan data egutegi hebraikoan dago idatzita.
1988ko otsailaren 1ean monumentu historiko izendatu zuten eta gaur egun, edonork bisita dezake eta Baionako judu kontsistorioak kudeatzen du.

## Iruditegia

* Hilerriaren sarrera.
* Hilerriaren ikuspegia.

## Ikus, gainera

* Baionako judu hilerria
* Bidaxuneko judu hilerria
* Baionako sinagoga
* Biarritzeko sinagoga

## Erreferentziak

* ↑ (Frantsesez) Hilerriko informazio panela
* ↑ Mérimée, Frantziako Kultura Ministerioa. Ancien cimetière juif. .

## Kanpo estekak

* Datuak: Q1716317
* Multimedia: Jewish cemetery in La Bastide-Clairence / Q1716317
# Bidaxuneko judu hilerria

Bidaxuneko judu hilerria Bidaxuneko (Nafarroa Beherea) hilerri bat da, monumentu izendaturik dagoena. Herriaren mendebaldean dago kokaturik, RD-653 errepidearen ertzean. Agramondarrek Bidaxunen bizi ziren judu sefardiei 1665ean baimendu zieten euren hilerri propioa izatea. Hilerri hau XVII. mendearen bigarren erditik XVIII. mendearen bigarren erdira erabili zen, Bidaxuneko judu komunitatea desegin zen arte. Ehun bat harrizko hilobi daude bertan eta gaur egun kultura-elkarte bat da jabea. 1995eko irailaren 26an izendatu zuten monumentu historiko.

## Ikus, gainera

* Baionako judu hilerria
* Bastidako judu hilerria
* Baionako sinagoga
* Biarritzeko sinagoga

## Erreferentziak

* ↑ Mérimée, Frantziako Kultura Ministerioa. Cimetière israélite. .

## Kanpo estekak

* Datuak: Q1716100
* Multimedia: Jewish cemetery in Bidache / Q1716100
# Herzl mendia

Herzl mendia (hebreeraz: הר הרצל‎, Har Herzl) edo Har HaZikaron (hebreeraz: הר הזכרון‎, euskaraz: «oroimenaren mendia»), Israelgo hilerri nazionala, gune memoriala eta hezkuntzako instalazio gunea da, Jerusalemgo mendebaldearen ondoan dagoena. Theodor Herzl, sionismo politiko modernoaren sortzailea, oroimenez sortu zuten eta bere hilobia muinoaren goialdean dago. Yad Vashem holokaustoaren biktimen oroitarria bere mendebaldean dago. Israelgo gerretan hildakoak ere han daude lurperatuta. Herzl mendia itsas mailatik 834 metrotara dago. Oroimenezkoak ospatzeko ere plaza zabal bat dago.

## Kanpo estekak

* Datuak: Q206161
* Multimedia: Mount Herzl / Q206161
# Patricia Zugasti

Patricia Zugasti Osés (Errezu, Nafarroa Garaia, 2000ko abuztuaren 7a) euskal futbolaria da. Aurrelari postuan jokatzen du.

## Ibilbidea

10 urte zituela Donibane Kirol Elkartean sartu zen eta hurrengo urtean Ardoiko kadete mailako taldean jokatu zuen. Nafarroako hainbat taldetan ibili zen (Ardoi taldea, Lagunak taldea, Mulier eta Gazte Berriak) harik eta 2017an Osasunak fitxatu zuen arte.
2019an egin zuen debuta talde nagusiarekin bigarren mailan. Partida guztiak jokatu zituen. Hurrengo urtetan ere titularra izan zen eta 2022-23an taldeak goren mailara igotzea lortu zuen. Patricia Zugastik 11 gol sartu zituen. 2023-24 denboradirako Bilboko Athletic taldeak fitxatu zuen.
2022ko abenduaren 20an Euskal Herriko selekzioarekin jokatu zuen Txileren aurka. Euskaldunek 3-0 irabazi zuten.

## Taldeak

| Taldea | Urteak |
| Osasuna | 2017-2023 |
| Athletic | 2023- |

## Erreferentziak

* 1 2 (Gaztelaniaz) Conde, Enrique. (2023-06-03). «La delantera Patricia Zugasti se despide de Osasuna» Diario de Noticias de Navarra (Noiz kontsultatua: 2023-08-16).
* 1 2 «Patricia Zugasti | Jugadora: Delantera | Athletic Club Website Oficial» www.athletic-club.eus (Noiz kontsultatua: 2023-08-16).
* ↑ (Gaztelaniaz) SL, TAI GABE DIGITALA. (2023-03-28). ««Tenemos experiencia pero también fantasmas que tenemos que alejar»» naiz: (Noiz kontsultatua: 2023-08-16).
* ↑ Gascon, Ainara Arratibel. (2023-08-16). «Aro berri bati ekiteko prest eta ilusioz» Berria (Noiz kontsultatua: 2023-08-16).
* ↑ Gascon, Ainara Arratibel. (2023-08-16). «Euskal Selekzioa Txileri gailendu zaio, serio jokatuta» Berria (Noiz kontsultatua: 2023-08-16).

## Kanpo estekak

* Datuak: Q121501985
# Amalia Molina

Amalia Molina Pérez (Sevilla, Andaluzia, 1881eko urtarrilaren 8a – Bartzelona, 1956ko uztailaren 8a) andaluziar flamenko-dantzari eta tonadilla-abeslaria izan zen.

## Bizitza

Sevillan jaio zen 1881ean, Triana auzoan hazi zen eta oso gazte zela Madrilera joan zen bizitzera, hamazazpi urterekin debutatu zuelarik.

### Ibilbidea

Ibilbide artistiko arrakastatsu baten hasiera izan zen, Hispanoamerikan eta baita Broadwayn ere bidaiatzera eraman zuena. Parisen Goyescas opera estreinatu zuen. Zineman, Benito Perojoren Malvaloca (1926) filmean parte hartu zuen.
Alvarez Quintero anaiak bera izan zuten inspirazio Mariquilla Terremoto lanerako, eta aldi berean, Benito Perojok zuzendutako Mariquilla Terremoto filmaren gidoiaren oinarri izan zen. Bartzelonan hil zen 1956ko uztailean.

### Bizitza pertsonala

1904an Trelles del Busto abokatuarekin ezkonduta egon zen.

## Erreferentziak

* ↑ (Gaztelaniaz) lavozdelsur.es. (2020-10-10). «Rescatando del olvido a Amalia Molina: huérfana, pobre, estrella y artista hasta el final» lavozdelsur.es (Noiz kontsultatua: 2025-02-06).
* ↑ (Gaztelaniaz) Amalia Molina, el arte y la gracia de Sevilla que conquistan al mundo (I) | Flamencas por derecho. 2014-05-16 (Noiz kontsultatua: 2025-02-06).
* ↑ «Biografia de Amalia Molina» www.biografiasyvidas.com (Noiz kontsultatua: 2025-02-06).
* ↑ «::: MEMORIA DE MADRID :::» www.memoriademadrid.es (Noiz kontsultatua: 2025-02-06).
* ↑ «En Barcelona ha fallecido la célebre bailarina Amalia Molina» ABC (Madrid): 45. 1956-07-10 ISSN 1136-0143..

## Kanpo estekak

* (Gaztelaniaz) Datos biográficos
* Datuak: Q5671628
* Multimedia: Amalia Molina / Q5671628
# Nowy Żmigródeko hilerri judua

Nowy Żmigródeko hilerri judua XVI. mendearen hasieran sortu zen hilerria da, 2 hektareako azalerarekin. Bigarren Mundu Gerran suntsitu zuten hilerria. 250 bat hilarri kontserbatzen dira, eta horietatik 100 inguru egoera onean daude. Gordetzen den hilarririk zaharrena 1742koa da. Gerraren ondoren, bi ehorzketa egin ziren hilerrian. 1955ean izan zen azkena: Pinkas Wohlmut lurperatu zuten, Nowy Żmigródeko azken judua.

## Kanpo estekak

* Datuak: Q4026883
* Multimedia: Jewish Cemetery in Nowy Żmigród / Q4026883
# Wormseko judu hilerria

Wormseko judu hilerria edo Heiliger Sand, Wormseko antzinako hiriko ekialdean zegoen hilerri judu bat zen.

## Historia
### Epigrafia

Idazkun epigrafikoak, ohi hebreeraz idatziak antzinako hilerri juduetan, noiz behinka, beste hizkuntza batzuetan eginiko itzulpenekin batera zeuden.

## Kanpo estekak

* Datuak: Q573209
* Multimedia: Heiliger Sand, Worms / Q573209
# Pragako antzinako hilerri judua

Pragako antzinako hilerri judua (txekieraz: Starý židovský hřbitov) Pragako auzo juduan dago, Josefoven alegia. Dokumentatuta dago XV. mendetik erabili izan zela zeren eta aurkitutako hilobi zaharrena, Avigdor Kara poeta eta errabinorena, 1439. urtean baino lehen ireki egin zen. 1787 arte erabili zen. Dena dela zaila da datua zehaztea ezen hilobi-kapa desberdinak baitaude, batzuk besteen gainean. 300 urtetan gutxienez Pragako juduek hemen bakarrik ahal zuten haien hildakoak lurperatu. Hilerri honen bisita ezinbestekoa da Pragara joan ondoren.

## Historia

Aurretik beste hilerri judu bat ezagutu zen, "Lorategi judua" izenekoa. Beste hau gaur egungo Auzo Berrian zegoen eta orain gutxi arkeologoek aurkitua izan da. Hilerria sortu zenaren urteaz ez dago adostasunik. Aipatu dugunez, aurkitutako zaharrena 1439 urtekoa bada, ikertzaile batzuen arabera hilerria V. mendekoa izan daiteke ere. Beste batzuek diote Otakar II.a Bohemiakoa (1233-1278) izan zela hilerria ireki zuena. Nahaste-borraste horren arrazoia ulertzeko juduek Halakha legearen arabera hilobiak ezin ez bota ezta ere beste toki batera eraman; horregatik, hilerria bete egin zenean, nola ezin zen espazio gehiago eskuratu, hilobi zaharren gainean lurra bota zuten hilobi gehiago jartzeko. Horrela, hilerrian hamabi geruza zamatu dira eta, ondorioz, hilobiak batzuetatik bestetara oso espazio gutxirekin daude jarrita. Ezin da ziurtasunez jakin zenbat pertsona lurperatu dira hemen baina, bistan 12.000 hilobi izanik, 100.000 baino gehiago izan daitezkeela kalkulatu da.

## Lurperatutako pertsonai ezagunak

* Avigdor Kara (1439)
* Mordecai Maisel (1601)
* Rabbi Judah Loew (1609): Askoren ustez berak sortu zuen Golema, auzo judua babesteko.
* David Oppenheim (1736)

## Hilerria literaturan

Eleberri askoren argumentuak inguru honekin lotu egin dira, ezagunena agian Umberto Ecoren Il cimitero de Praga (2010). Halaber, historikoki juduen aurka propaganda barruan ospe handia izan zuten Siongo jakintsuen protokoloetan, 1902an lehen aldiz argitaratuta, toki honetan biltzen zirela jakintsu konspiratzaileak haien estrategiak adosteko esaten da.

## Erreferentziak

* ↑ https://www.disfrutapraga.com/cementerio-judio
* ↑ http://www.losapuntesdelviajero.com/2013/10/cementerio-judio-de-praga-republica-checa.html

## Kanpo estekak

* Informazio turistikoa. (Gaztelaniaz)
* Datuak: Q438026
* Multimedia: Jewish cemetery Prague-Josefov / Q438026
# Melonpan

Melonpan (japonieraz: メロンパン, meronpan) , maiz meloi opil edo meloi ogi ere deitua Japoniako gozopil bat da, gaileta masa gogorragoarekin estalia. Bere testura meloi baten antzekoa da, kantalupo batena bezala, baina ez du meloi zaporerik izaten.
Hong Kongen egiten den anana-opila ere antzekoa da. Japoniakoa finagoa da, bai masan zein zaporean, pixka bat lehorragoa, eta bere kanpoko aldea gogorragoa da, papurrak askatzea ekiditen duena. Hong Kongekoa errazago apurtzen da, hezeagoa da, eta gurin zapore handiagoa du.

## Kanpo estekak

* Datuak: Q1919688
* Multimedia: Melonpan / Q1919688
# Elías Tormo

Elías Tormo y Monzó edo Monzón literatur eta arte kritikari, legelari, historialari, arkeologo eta politikari espainiarra izan zen, Instrukzio Publiko eta Arte Ederretako ministroa Dámaso Berenguerren diktaduraren garaian.

## Biografia

Zuzenbidean eta Filosofian eta Letretan doktorea, Zuzenbide Naturaleko katedraduna izan zen Santiagoko Unibertsitatean, Literatur Teoriako katedraduna Salamancako Unibertsitatean eta Artearen Historiako katedraduna Madrilgo Unibertsitate Zentralean. Alderdi Kontserbadoreko kidea, 1903an Albaidako hauteskunde-barrutian Gorteetarako diputatu hautatu zuten. 1907tik senatari izan zen Valentziako Ekonomia Elkartearen ordezkari korporatiboan. Primo de Riveraren diktaduran Batzar Nazional Aholku-emailearen kide izan zen, eta 1930eko otsailaren 24tik 1931ko otsailaren 18ra bitartean Instrukzio Publikoaren eta Arte Ederren ministerioa bete zuen Dámaso Berenguer jenerala buru izan zuen gobernuan.
1923ko azaroan, Unibertsitate Zentralak, txostengile gisa, Direktorio militarrak eskatutako irizpena eman zion, nazioaren ezkutu bakartzat zein hartu behar zen argitzeko, zegoen nahasmena zela eta. Elias Tormok errege-armetan hainbat aldaketa egitea proposatu zuen, bere erdialdea (eskusoia) 1874ko arma nazionalekin bat etor zedin.
Francisco Francoren diktaduran, Gorte frankistetan prokuradore aritu zen (1949-1952) kultura-erakundeen alorrean, San Fernandoko Arte Ederren Errege Akademiaren ordezkari gisa.
Espainiako Historiaren Errege Akademiako akademikoa, arteari eta arkeologiari buruzko lan zabala argitaratu zuen.
Real Compañía Asturiana de Minas enpresaren Madrilgo eraikinean bizi izan zen, Espainia plazan.

## Ohoreak

Isabel Katolikoaren Ordenako Gurutze Handia (1920)
Santiago de la Espadako Ordena Militarreko Ofizial Handia (1941)

## Kanpo estekak

* Datuak: Q11681434
* Multimedia: Elías Tormo / Q11681434
# Gabriel Maura Gamazo

Gabriel Maura Gamazo politikari eta historialari espainiarra izan zen. Antonio Maura politikari kontserbadore ospetsuaren semea izan zen, eta hainbat aldiz Gorteetako diputatu eta Erresumako senatari izan zen. Historialari gisa lan ugari egin zituen.

## Biografia

1879ko urtarrilaren 25ean Madrilen jaioa, Antonio Maura y Montanerren semea zen, politikaria eta Ministroen Kontseiluko presidentea behin baino gehiagotan Alfontso XIII.aren erregealdian. Morterako V. kondesarekin (Julia Herrera y Herrera) ezkondu zen 1903an, eta bost seme-alaba izan zituen: Gabriela, María del Carmen, Julia, María Victoria y Ramón. Aita 1925ean hil ondoren, Maurako I. duke titulua eman zioten.
Alderdi Kontserbadoreko kidea, Calatayud barrutian Gorteetarako diputatua izan zen, 1907ko Hagako bake konferentzian Espainiaren ordezkaria, 1908ko Londresko itsas konferentzian eta 1919an biziarteko senataria.
Lider maurista, mugimenduaren joera liberal-kontserbadoreari atxikia izan da.
Maura 1913an jabetu zen Historiaren Errege Akademiako kide izateaz, eta 1920ko urtarrilaren 18an sartu zen Espainiako Errege Akademian. Espainiako Futbol Federazioaren buru izan zen 1915eko apiriletik 1920ko maiatzera arte. Espainiako Errege Akademian "futbol" hitza sartu zuen, azenturik gabe, eta 1922an sartu zuen. Banco Español de Crédito eta beste enpresa batzuetako kontseilari ere izan zen.
Primo de Riveraren diktaduran, Kontsulta Batzar Nazionaleko kide izatera iritsi zen, baina, azkenean, utzi eta oposizioa egin zuen, Batzarra Gorte bihurtuko ez zela ohartarazi zuenean.
1931ko otsailaren 18tik apirilaren 14ra Lan eta Aurreikuspen ministro izan zen Juan Bautista Aznar-Cabañasen kabinetean, Bigarren Errepublika ezarri aurretik. Maurak «giltzapetzat» jo zuen otsailaren 18an Gerra Ministerioan egin zen bilera, eta kabinetea handik atera zen. Hilabete haietan, Alfontso XIII .aren monarkiak bizi zuen krisi politiko larriarekin bat eginez, Francisco Cambo, César Silió eta beste pertsona ospetsu batzuekin batera, Zentro Konstituzionalaren Alderdia deiturikoa sortu zuen.
1931ko maiatzean, Bigarren Errepublika ezarrita, Zirkulu Monarkiko Independentearen Batzorde Betearazleko kide izan zen. Gabriel Maurak errepublikaren eremutik ihes egin zuen gerra zibilaren hasieran. 1953ra arte ez zen Espainiara itzuliko.
1963ko urtarrilaren 29an hil zen, Madrilgo Miguel Ángel kaleko 7. zenbakiko bere etxean.

## Kanpo estekak

* Datuak: Q1247047
* Multimedia: Gabriel Maura Gamazo / Q1247047
# José María de Hoyos y Vinent

José María de Hoyos y Vinent de la Torre O 'Neill noble, militar eta politikari espainiarra izan zen, Madrilgo alkatea 1930 eta 1931 bitartean. Hoyoseko III. markesaren, Vinenteko IV. markesaren eta Zornotzako III. markesaren, Manzanerako III. bizkondea eta Alfontso XIII.a Espainiako erregearen aitoren seme handia noblezia-tituluak izan zituen.

## Biografia

1874ko maiatzaren 15ean jaio zen Madrilen, eta Isidoro de Hoyos y de la Torre Vienako Espainiako enbaxadorearen Vienan, eta Isabel de Vinent y O 'Neill, Maria Luisa erreginaren Dama Nobleen Ordenako damaren semea izan zen.
1902an ezkondu zen Isabel Sánchez de Hoces Puebla de los Infanteseko markesarekin, Espainiako handia, Maria Cristina eta Viktoria Eugenia erreginen dama.
Hamazazpi urterekin, Akademia Nagusi Militarrean sartu zen, eta, 1893an, Artilleria Akademian sartu zen. 1896an lehen tenientearen lanpostua lortu zuen, eta antzinatasunagatik koronel mailara igo zen 1931ko urtarrilean, urte horretako apirilean bere borondatez erretiratu zelarik.
1901etik Carlos Maria Borboikoaren edekana izan zen, Maria de las Mercedesen senarra, Asturiasko printzesa eta etorkizuneko Alfontso XIII .aren ahizpa nagusia.
Errege-komisarioa eta Espainiako Gurutze Gorriaren Batzarreko presidentea izan zen 1923tik 1931ra, baita senatari hautatua 1921ean eta Estatu kontseilaria 1930etik. 1927 eta 1930 bitartean Primo de Riveraren diktadurako Kontsultarako Batzar Nazionaleko kide izan zen. 1930eko otsailaren 10ean izendatu zuten Madrilgo alkate, eta urtebete inguru eman zuen karguan. Agintaritza ministro izendatu zuten Juan Bautista Aznarren kabinetean, Alfontsoko monarkiaren azken gobernuan, 1931ko otsailaren 18tik apirilaren 14ra bitartean. Memoria batzuk utzi zituen idatzita, "Nire testigantza" izenekoak, ministerioan izandako jardunari eta monarkia erori aurreko gertaerei eta Errepublikaren etorrerari buruzkoak.
1959ko apirilaren 1ean hil zen, Madrilen.

## Kanpo estekak

* Datuak: Q5943727
* Multimedia: José María de Hoyos y Vinent / Q5943727
# Erramun Osa

Erramun Osa Ibarloza (Zizurkil, Gipuzkoa, 1964ko abuztuaren 22) Euskaltzaindiko idazkariordea da. Zizurkildarra da jaiotzez, baina ondarroarra izatez, bizitza gehiena han egin duelako. 2019ko ekainetik Garaiko alkate da (EAJko zerrendaburu izan zen udal hauteskundeetan).
AEKko arduraduna izan zen hamar urtez. Gero 2001etik aurrera Euskal Herriko Ikastolen Konfederazioko hizkuntza arduraduna, eta 2007-2009 bitartean, Eusko Jaurlaritzako Hizkuntza Politikarako Sailburuordetzako Koordinaziorako zuzendaria.

## Euskaltzaindia

2011an Euskaltzaindiko idazkariorde izendatu zuten eta Euskaltzain urgazle 2013ko otsailaren 22an. Batzorde hauetako kide izan da: Sustapena (2003-), Argitalpena (2011-), Euskera (aldizkaria) agerkaria (2011-) eta Informazio eta Komunikazioaren teknologiak (2013-).

## Zenbait idazlan

* Erramun Osa (elkarlanean). Zenbait orientabide erregistroen trataeraz. 2008.
Bestalde, Euskal komunitate zientifikoaren Inguma datu-baseak, guztira berak sorturiko 140 lan baino gehiago erakusten ditu.

## Erreferentziak

* ↑ Euskaltzaindia, Plazaberri. (2016). «Erramun Osa Euskaltzaindiko idazkariorde berria da» Plazaberri (Noiz kontsultatua: 2018-04-05).
* ↑ «[ARGAZKI GALERIA Durangaldeko herri denetako udal eraketen irudiak - Durangaldea»] Anboto.org (Noiz kontsultatua: 2019-06-19).
* 1 2 «Erramun Osa, Euskaltzaindiko idazkariorde» Argia (Noiz kontsultatua: 2018-10-30).
* ↑ Erramun Osaren produkzioa Inguma datu-basearen arabera (>170 produktu).

## Kanpoko lotura

* Erramun Osa Bizkaia Irratian.
* Datuak: Q51466356
* Multimedia: Erramun Osa / Q51466356
# Alaitz Imaz

Alaitz Imaz (Hernialde, Gipuzkoa, 1994) segalaria da. Joxe Gabirondo gazteluar segalariarekin ikasi du. 2013. eta 2015. urteetan, Euskal Herriko Bakarkako Segako Txapelketa irabazi zuen, eta 2015ean hamargarren izan zen Munduko Txapelketan.

## Erreferentziak

* ↑ Euskal herritar horren aukera pertsonala da euskal abizen hori Imaz formarekin idaztea. Izan ere, Euskaltzaindiak euskara batuan Imatz idatzi behar dela arautu du. Ikus Euskal Onomastikaren Datutegia.
* ↑ Ione Gurrutxaga: «Kirol zaharra, Europara begira», Berria, 2015-08-28.
* ↑ «Joxe Gabirondo eta Alaitz Imaz txapeldun Euskal Herriko V. Sega Ligan», Uztarria, 2013-07-01.
* ↑ «Bixente Mitxelena eta Alaitz Imaz faborito nagusiak», Almitza Sega Elkartearen webgunea, 2015-06-17.
* ↑ «Pozik, baina aurkariak nagusi», Ataria.info, 2015-08-31.
* Datuak: Q23907891
* Multimedia: Alaitz Imaz / Q23907891
# Dirty Dancing

Dirty Dancing (euskaraz "Dantza Zikina") 1987ko Emile Ardolino estatubatuarrak zuzendutako dantza eta amodiozko film bat da. Patrick Swayze, Jennifer Grey, Jerry Orbach eta Cynthia Rhodes aktoreek antzeztu zuten.
Gidoia Eleanor Bergsteinek idatzi zuen eta 1980ko hamarkadako filma klasiko eta ezagunenetako bat da.
Filmak nazioartean sekulako arrakasta izan zuen, are eta gehiago soinu bandak eta bereziki bertako (I've Had) The Time of My Life abestiak, Jatorrizko abesti onenaren Oscar Saria irabazi zuelarik.

## Argumentua

1963, Estatu Batuak. Baby - benetazko izenez Frances Houseman - familia aberats batetako neska gazte xalo eta idealista bat da, udako oporrak bere guraso eta ahizparekin batera New Yorkeko estatuko Catskill mendietan dagoen Kellerman udalekuan igarotzera doa. Laister ezezaguna zaion mundu batekin topo egingo da, bertan dantza topatuko duelarik. Nahiz eta bere aita ados ez egon, Babyk Johnny izeneko dantzari batekin maitasun harreman bati hasiera emango dio, mutil hau udalekuko dantza irakaslea da, bai eta giro sozial arras ezberdineko gaztea ere.

## Aktoreak

* Jennifer Grey: Frances "Baby" Houseman.
* Patrick Swayze: Johnny Castle.
* Jane Brucker: Lisa Houseman, Francesen ama.
* Jerry Orbach: Jake Houseman doktorea, Francesen aita.
* Kelly Bishop: Marjorie Houseman, Francesen ahizpa.
* Cynthia Rhodes: Penny Johnson.
* Jack Weston: Max Kellerman.
* Max Cantor: Robbie Gould.
* Lonny Price: Neil Kellerman.

## Soinu banda

* «Be My Baby» – The Ronettes
* «Big Girls Don't Cry» – Frankie Valli y The Four Seasons
* «Where Are You Tonight?» – Tom Johnston
* «Do You Love Me» – The Contours
* «Love Man» – Otis Redding
* «Stay» – Maurice Williams and the Zodiacs
* «Hungry Eyes» – Eric Carmen
* «Overload» – Zappacosta
* «Hey! Baby» – Bruce Channel
* «De Todo Un Poco» – Melon
* «Some Kind of Wonderful» – The Drifters
* «These Arms Of Mine» – Otis Redding
* «Cry to Me» – Solomon Burke
* «Will You Love Me Tomorrow» – The Shirelles
* «Love Is Strange» – Mickey & Sylvia
* «You Don't Own Me» – The Blow Monkeys
* «Yes» – Merry Clayton
* «In the Still of the Night» – The Five Satins
* «She's Like the Wind» – Patrick Swayze
* «(I've Had) The Time of My Life» – Bill Medley y Jennifer Warnes

## Kanpo estekak

* Dirty Dancing filmaren IMDBko fitxa irakurgai (Ingelesez)
* Datuak: Q253978
* Multimedia: Dirty Dancing / Q253978
# Aljeriako eskubaloi selekzio nazionala

Aljeriako eskubaloi selekzio nazionala kirol horretan nazioarte mailan jarduten duen herrialde horretako taldea da. 1963an sortutako Aljeriako Eskubaloi Elkarteak selekzioa kudeatzen du.

## Palmaresa

* Afrikako Eskubaloi Txapelketa:
** 7 urrezko domina 1981, 1983, 1985, 1987, 1989, 1996 eta 2014an.
** 8 zilarrezko domina 1976, 1991, 1994, 1998, 2000, 2002, 2012 eta 2024an.
** 5 brontzezko domina 1979, 1992, 2008, 2010 eta 2020an.
* Afrikako Jokoak:
** 4 urrezko domina 1973, 1978, 1987 eta 1999an.
** 3 zilarrezko domina 1991, 2003 eta 2007an.
** Brontzezko domina 1: 2011an.
* Mediterraneoko Jokoak:
** Urrezko domina 1: 1987an.
** Zilarrezko domina 1: 1983an.
** Brontzezko domina 1: 1975an.
* Interkontinental Kopa:
** Urrezko domina 1: 1998an.
* Munduko Armadako Txapelketa:
** Zilarrezko domina 1: 1986an.

## Kanpo estekak

* Datuak: Q923617